**NetNordic** er en nordisk IKT systemintegrator som ble etablert 29. januar 2001 i Oslo med Tom Solberg som gründer og administrerende direktør. Startkapitalen i selskapet kom til i løpet av sommeren 2002, gjennom et samarbeid med selskapet EDB Ergo Group. NetNordic ble i april 2002 nordisk forhandler av tele- og telefoniutstyr fra den franske produsenten Alcatel-Lucent. I samarbeid med Troms Kraft, Alta Kraftlag, Tinn Energi og Varanger Kraftlag lanserte NetNordic i 2005 de første åpne fiberbaserte bredbåndsnettene i Norge. 

NetNordic tilbyr i dag tjenester innenfor systemutvikling og -integrasjon, integrerte kommunikasjonsplattformer og -løsninger, nettverk og sikkerhetsteknologier, samt datasenterløsninger i Norden. Selskapet har vokst både organisk og gjennom oppkjøp av blant annet fastnettvirksomheten fra Network Norway (april 2007), IT-delen av *Scandpower Information Technology* i april 2010, deler av telekommunikasjonsvirksomheten i Fujitsu Siemens Norge i april 2011, Siemens Enterprise Communications i april 2013, Packetfront Solutions i juli 2013, Mobizz AS i januar 2014, deler av svenske Sourcecom i 2015, IPnett AS i 2016, Mobile Intelligence Group og Intelecom Group i 2017 og i 2018 ble West Telecom, Efftel AB, Radpoint AB og Tedako kjøpt..

Oppstart
--------

Sammen med selskapet Altibox introduserte NetNordic de første norske triple-play-løsningene basert på fiberoptikk til private. med start i Austevoll i mars 2003. Bak testprosjektet stod bl.a. Austevoll Kraftlag og Austevoll kommune. Triple-play-løsningen i Austevoll («Lysglimt»), som under lanseringen i 2002 og 2003 ble omtalt som «verdens beste bredbånd» og «superbredbånd». Teleoperatøren GET er i dag en av flere teleoperatører som tilbyr sine tjenester gjennom det åpne, fiberbaserte triple-play-nettet.

Etter samarbeidet med Austevoll utviklet NetNordic forretning i åpne fiberbaserte nettverk, og har levert fiberoptisk nettforbindelse til totalt 90 000 husstander i Norge og ca. 500 000 husstander i Sverige, Danmark og Finland gjennom samarbeid med kommuner, energiselskap og teleoperatører. Fra 2010 satset også Telenor, Canal Digital, Broadnet og GET på triple-play fiberteknologi.

Teknologi
---------

NetNordic leverer teknologi til norske høyhastighets kapasitetsnett, som blant annet bygges ut av Statnett, KystTele, Nord-Trøndelag Elektrisitetsverk, Fiberselskapet og Hafslund. I det nordiske bedriftsmarkedet leverer NetNordic IP-telefoni, samhandling, mobile systemer, videokonferanse, datanett, trådløst lokalt datanett (LAN, WLAN), sentralbord og meglersystemer. NetNordic står bak nødnummerløsningen 112 for Politiet. I 2011 ble NetNordic forhandler av løsninger fra Huawei, med salg av fiberteknologi til GET.

Organisasjon og eiere
---------------------

NetNordic-gruppen består av morselskapet NetNordic Group AS og følgende 100% eide datterselskaper: 

* NetNordic Norway AS (tidligere NetNordic Communication AS, NetNordic Solutions AS, Te-Da-Ko AS, Curacom AS, IPnett AS og Intelecom Group AS)
* NetNordic Sweden AB (tidligere NetNordic Solutions AB, NetNordic Communication AB og Radpoint AB)
* NetNordic Denmark A/S (tidligere NetNordic Danmark A/S, NetNordic Solutions A/S og Rantek A/S)
* NetNordic Finland OY

NetNordic Holding AS eier 100% av aksjene i NetNordic Group AS. Holdingselskapet eies av Norvestor Private Equity (ca. 60%) og ansatte (ca. 40 %).

Referanser
----------

1. ↑  «Kvitter seg med alt fastnett, digi.no». Arkivert fra originalen 3. desember 2013. Besøkt 26. november 2013.
2. ↑  Netnordic kjøper Ipnett, Insidetelecom.no
3. ↑  «NetNordic kaprer Austevoll, DagensIT.no». Arkivert fra originalen 2. desember 2013. Besøkt 26. november 2013.
4. ↑  Verdens beste bredbånd, Hegnar Online
5. ↑  Pressemelding, Get.no[*død lenke*]
6. ↑  Rapport om samfunnsøkonomisk nytte og lønnsomhet av høyhastighetsbredbånd i distriktene, Kommunal- og regionaldepartementet
7. ↑  «Huawei valgte NetNordic som norsk partner, mobizmag.no». Arkivert fra originalen 3. desember 2013. Besøkt 26. november 2013.

Eksterne lenker
---------------

* Offisielt nettsted Rediger på Wikidata
* Lysglimt.net
* Rapport om samfunnsøkonomisk nytte og lønnsomhet av høyhastighetsbredbånd i distriktene, Kommunal- og regionaldepartementet

|  |  |
| --- | --- |
| Oppslagsverk/autoritetsdata | Brønnøysundregistrene
 |